OpenLLM-France/wikimedia huggingface dataset:
# Collmorter

Collmorter és un poble del municipi de Castell de Mur, abans del 1972 del terme municipal de Mur, agregat aquell any al nou municipi, juntament amb Guàrdia de Tremp.
No ha estat mai un poble gaire gros: Pascual Madoz hi passà a mitjan segle xix, i hi situa només quatre cases habitades. Vers el 1900 hi són registrats 14 edificis, amb 43 habitants. El moment que s'hi coneixen més pobladors és el 1960, quan hi consten 25 persones censades. Actualment és un poble bàsicament de segona residència, ja que l'única casa que roman oberta és Cal Soldat, pel fet de fer de casa d'allotjament rural.
Malgrat la seva situació a una alçada notable, Collmorter gaudeix, sobretot al nord i a ponent, de camps de conreu, com el Tornall, el Tros de Gassó, la Colomina i les Cornelles i una masia fora del nucli del poble, la de Cal Franxo.
Així mateix, la seva posició en un coll de muntanya fa que davallin cap als dos vessants diverses llaus i barrancs, com la llau de les Calcilles, que baixa cap al nord, el barranc de Collmorter, cap al nord-est, o diversos barrancs curts i dreturers que aflueixen en el barranc de Mur, al sud.
A mig camí entre els dos grans castells de la contrada, el de Mur i el de Guàrdia, però a llur mateixa alçada, una de les coses destacables de Collmorter és l'esplèndida panoràmica sobre la Conca de Tremp que ofereix.
La capella de Casa Francisco pot haver estat l'església primitiva del lloc, dedicada a sant Miquel.

## Etimologia

Joan Coromines afirmà que "Collmorter" és la forma catalana que procedeix del collem mortuorium medieval; és a dir, el pujol mortuori. Possiblement en aquest lloc es dreçava el cementiri primitiu de Mur, al lloc conegut com el Tros de Gassó.

## Vegeu també

Vegeu la llista dels Topònims de Collmorter i Mur presents a la Viquipèdia.

## Bibliografia

* Barbal, Maria. «Collmorter». A: Camins de quietud. Barcelona: Edicions 62, 2002 (3a edició) (No ficció, 6). ISBN 84-297-4894-6.
* BELLMUNT I FIGUERAS, Joan. "Collmorter"". Dins Pallars Jussà, II. Lleida: Pagès Editors, 1997 (Fets, costums i llegendes, 32). ISBN 84-7935-406-2
* COROMINES, Joan. "Collmorter", a Onomasticon Cataloniae, III, Bi-C. Barcelona: Curial Edicions Catalanes i Caixa d'Estalvis i Pensions de Barcelona "La Caixa", 1995. ISBN 84-7256-902-0
* MADOZ, Pascual. Diccionario geográfico-estadístico-histórico de España y sus posesiones de Ultramar. Madrid: Establecimiento Literario-Tipográfico, 1845. Edició facsímil Articles sobre El Principat de Catalunya, Andorra i zona de parla catalana del Regne d'Aragó al Diccionario geográfico-estadístico-histórico de España y sus posesiones de Ultramar de Pascual Madoz. V. 1. Barcelona: Curial, 1985. ISBN 84-7256-256-5
* ROCAFORT, Ceferí. "Provincia de Lleyda", a Geografia general de Catalunya dirigida per Francesch Carreras y Candi. Barcelona: Establiment Editorial d'Albert Martín, després del 1900.

## Referències

* ↑ «Collmorter». Gran Enciclopèdia Catalana. Barcelona: Grup Enciclopèdia Catalana.
* ↑ Madoz, 1845.
* ↑ Corormines, 1995.

## Enllaços externs

* Institut Cartogràfic de Catalunya
# Cos (desambiguació)

«Cos o COS» té aquests significats:
* Cos (anatomia), agregat de totes les parts materials que componen un organisme viu
* Cos (arquitectura), part delimitada, o totalitat, d'una edificació
* Cos astronòmic o cos celeste, associació o estructura que la ciència ha confirmat que existeix més enllà de la Terra
* Cos (família), família romana
* Cos d'exèrcit: unitat militar integrada per 2, 3, 4 o àdhuc 5 divisions, que actuen més o menys juntes i sota un comandament únic
* Cos (física), objecte material del qual se'n poden mesurar algunes magnituds físiques
* Cos (text)
* Cos (instrument musical)
* Cos (teologia)
* Matemàtiques:
** Cos (matemàtiques), objecte algebraic amb dues operacions (que anomenem suma i multiplicació) per les quals existeix element neutre (resp 0 i 1) i que per a tot element llevat del 0 existeix element invers d'aquestes operacions
** Cos o cosinus, funció trigonomètrica
* Biografies:
** Griselda Cos
** Aule Corneli Cos (cònsol 413 aC), cònsol el 413 aC
** Aule Corneli Cos (dictador), dictador romà el 385 aC
** Aule Corneli Cos (tribú), tribú amb potestat consolar el 369 aC i 367 aC
** Gneu Corneli Cos I, tribú amb potestat consolar el 414 aC i cònsol el 409 aC
** Gneu Corneli Cos II, tribú amb potestat consolar el 406 aC, 404 aC, i 401 aC
** Publi Corneli Maluginense Cos, tribú amb potestat consolar el 395 aC
** Publi Corneli Cos I, tribú amb potestat consolar el 415 aC
** Publi Corneli Cos II, tribú amb potestat consolar el 408 aC
** Publi Corneli Rutil Cos, dictador romà el 408 aC i tribú amb potestat consolar el 406 aC
** Servi Corneli Cos, magistrat romà, possible cònsol que va matar el rei Lar Tolumni
** Servi Corneli Cos Maluginense, cònsol el 485aC
* Toponímia:
** Cos (Grècia), illa grega
** Cos (el Tec), antic poblet a l'actual terme del Tec, a la comarca del Vallespir
* Miscel·lània: Coordinadora Obrera Sindical, sindicat nacional i de classe de l'esquerra independentista
# Posídip d'Atenes

Posidip (llatí: Poseidippus o Posidippus, en grec antic: Ποσείδιππος, Ποσίδιππος) fou un poeta atenenc de la nova comèdia, fill de Cinisc i nadiu de Cassandrea, a la Calcídica, encara que va viure quasi sempre a Atenes.
Un autor anònim sobre comèdies l'esmenta com el més cèlebre poeta de la nova comèdia entre un total de sis poetes. Va començar la seva carrera teatral el tercer any després de la mort de Menandre, és a dir el 289 aC (Olimpíada 122). Segons Ateneu de Nàucratis els personatges principals de les seves comèdies eren cuiners. Aulus Gel·li diu que era un dels còmics grecs que van ser imitats els poetes llatins.
De la seva vida gairebé no se sap res, però es conserva una estàtua asseguda d'ell, avui als Museus Vaticans, que es considera una de les millors mostres de l'Art de l'antiga Grècia. En resten molt pocs fragments de les seves obres, i pels títols coneguts, algunes comèdies sembla que podrien ser de caràcter llicenciós.
L'enciclopèdia Suides dona una llista de les seves obres:
* Αναβλέπων (Anablépon, "Aquell que hi torna a veure")
* Αποκλειομένη (Apokleioméne "La dona exclosa")
* Γαλάτης (Galátes "Els gals")
* Δήμοται (Démotai "Ciutadans")
* Ερμαφρόδιτος (Hermaphroditos "Hermafrodit"
* Επίσταθμος (Epistathmos "Governador, harmost")
* {Εφεσία (Ephesia "La noia d'Efes")
* Κώδων (Kódon "La campana")
* Λοκρίδες (Lokrídes "La dona de Lòcrida)
* Μεταφερόμενοι (Metapherómenoi "Els transportats")
* Μύρμηξ (Mirmex "La formiga")
* Ομοιοι (Oimoi "Gent que s'assembla")
* Παιδίον (Paidíon "El nen petit")
* {Πορνοδοσκός (Pornodoskós "El proxeneta")
* Σύντροφοι (Síntrophoi "Camarades")
* Φιλόσοφοι (Philósophoi "Filòsofs")
* Φιλοπάτωρ (Philopátor "El pare amorós")
* Χορεύουσαι (Choreuousai "Ballarines").

## Referències

* ↑ Poseidippus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 504-505

## Enllaços externs

* http://www.stoa.org/sol-bin/search.pl?db=REAL&search_method=QUERY&login=guest&enlogin=guest&user_list=LIST&page_num=1&searchstr=Posidippos+&field=any&num_per_page=100
* Aule Gel·li Noctes Atticae Text en llatí i text en anglès (Attic Nights ii.23)
* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Nemacheilus longistriatus

Nemacheilus longistriatus és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 12,5 cm de longitud total.

## Distribució geogràfica

Es troba a la conca del riu Mekong.

## Referències

* 1 2 Catalogue of Life (anglès)
* ↑ The Taxonomicon (anglès)
* 1 2 FishBase (anglès)
* ↑ Rainboth, W.J. 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* ↑ Kottelat, M., 1990. Indochinese nemacheilines. A revision of nemacheiline loaches (Pisces: Cypriniformes) of Thailand, Burma, Laos, Cambodia and southern Viet Nam. Verlag Dr. Friedrich Pfeil, Múnic: 1-262.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB (txec)
# Bohdan Romànovitx Xust

Bohdan Xust (Sudova Vyshnia, 4 de març de 1986) és un futbolista ucraïnès que juga com a porter a les files del FC Metalurh Donetsk, on està cedit pel FC Xakhtar Donetsk.

## Biografia

Bohdan Xust inicià la seva carrera futbolística a les categories inferiors del Karpaty Lviv, passant a formar part del primer equip la temporada 2004-05, temporada en la qual l'equip aconseguí l'ascens a la Lliga Premier d'Ucraïna. Aquell estiu Xust fitxà pel Xakhtar Donetsk.
En el seu primer any a les files del Shaktar guanyà la Lliga Premier d'Ucraïna, si bé fou el porter suplent i tan sols disputà 8 partits. Les temporades següents ha seguit estant el porter suplent, no obstant ha afegit més títols al seu palmarès, destacant-ne la Copa de la UEFA 2009.
La temporada 2009-10 fou cedit al FC Metalurh Donetsk.
A nivell internacional, ha jugat 4 partits amb la selecció de futbol d'Ucraïna, debutant el 28 de febrer de 2006. Formà part del combinat nacional que disputà la Copa del Món de Futbol de 2006, si bé no disputà cap partit.

## Palmarès

* 1 Copa de la UEFA: 2009 (Shakhtar Donetsk)
* 2 Lligues ucraïneses: 2006 i 2008 (Shakhtar Donetsk)
* 1 Copa d'Ucraïna: 2008 (Shakhtar Donetsk)
* 1 Supercopa d'Ucraïna: 2008 (Shakhtar Donetsk)

## Enllaços externs

* Bohdan Xust a la Web Oficial del Shakhtar Donetsk (ucraïnès)
# Colomet (motocicleta)

Colomet fou una marca mallorquina de motocicletes, fabricades a Palma entre 1949 i 1965.

## Història

Els germans Jaume i Antoni Colomet tenien un taller de reparació d'automòbils i motocicletes que, amb els anys, començà a fabricar motors per a embarcacions i a finals dels anys 40 desenvolupà un velomotor propi.
El 1951 presentà una motocicleta anomenada M51 amb aquestes característiques: 123 cc, 4,5 CV a 5.000 rpm, canvi de tres marxes amb comandament al peu, bastidor format per quadre bressol en tub d'acer gruixut, suspensió davantera telescòpica i posterior telescòpica bessona. La velocitat anunciada era de 75 km/h.
El 1953 aparegué el model M53, de similars característiques però amb motor més potent: 5 CV a 4.200 rpm. Més tard va llançar un model de 150 cc d'escassa difusió.
Pel que fa a la producció coneguda, fou la següent:
* 1953: 14 unitats
* 1954: 82 unitats
* 1955: 39 unitats
Nota.- No se'n coneixen les dades anteriors a 1953, ja que en aquella època les motos de menys de 125 cc no calia matricular-les.

## Referències

* 1 2 Herreros, Francisco; Aznar, José Luis. «Relación de las principales marcas». A: Historia del motociclismo en España (en castellà). Barcelona: RACC, 1998, p. 307. ISBN 84-920886-5-6.
* 1 2 3 «La moto als Països Catalans». Fricandó motarra, 03-10-2008. [Consulta: 27 octubre 2010].

## Enllaços externs

* Article històric a Ferreret.org (castellà)
* Article sobre les Colomet a cybermotorcycle.com (anglès)
* Web dedicada a les motos mallorquines, BMS, Colomet i Coronat (castellà)
# Coròbios

Coròbios o Corobi (Corobius, Koróbios, Κορώβιος) fou un ciutadà de Itanos a Creta.
Els habitants de Tera buscaven algú per dirigir una colònia a Líbia que els havia encarregat l'oracle de Delfos, i Coròbios va acceptar la feina i va conduir l'expedició a l'illa de Platea a la costa líbia. Corobius es va quedar a l'illa a fer els preparatius mentre els therans tornaven a la seva illa a recollir als colons, però no van tor-nar a temps. Coròbios va acabar les provisions i va estar a punt de morir, però es va salvar mercès a un vaixells de Samos que va passar per l'illa en el seu camí cap a Egipte. Finalment els therans dirigit per Aristeu (Batos I), van fundar la colònia.

## Referències

* ↑ Elder, Edward. «Coro'bius». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Posídip (epigramàtic)

Posídip (en llatí Poseidippus o Posidippus, en grec Ποσείδιππος, Ποσίδιππος) va ser un poeta epigramàtic grec conegut amb el malnom ὁ ἐπιγραμματογράφος.
Va viure a la meitat del segle III aC, però és diferent de Posídip d'Atenes, poeta còmic del mateix nom, que va viure a la mateixa època, ja que Zenó i Cleantes, contemporanis d'aquest últim, són mencionats en un dels seus epigrames. Un altre epigrama parla del temple que Ptolemeu II Filadelf va fer construir per la seva esposa i germana Arsínoe II. El mencionen Ateneu de Naucratis, Esteve de Bizanci i altres. Alguns dels seus epigrames figuren a la Garlanda de Meleagre que sembla que el fa nadiu de Sicília. 22 epigrames són a l'Antologia grega, encara que alguns poden ser atribuïts a Cal·límac de Cirene i a Asclepíades de Samos. Un dels seus epigrames, dedicat a l'estàtua de l'Oportunitat de Lísip, va ser imitat per Ausoni.
Podria ser el mateix personatge que un historiador amb el mateix nom que va escriure una obra sobre la història de Cnidos on consta que hi havia diversos detalls sobre l'Afrodita de Cnidos de Praxíteles, ja que Joan Tzetes reprodueix un epigrama d'aquest últim fet que fa pensar en la coincidència de persones.
Ateneu n'esmenta les obres Αἰθιοπία i ̓Ασωπία, que segurament eren poemes èpics.

## Referències

* ↑ [https://quod.lib.umich.edu/m/moa/acl3129.0003.001/513?rgn=full+text;view=image;q1=PoseidippusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 505. ]
# Ansys

Ansys Inc (NASDAQ: ANSS) és una empresa multinacional dels EUA que es dedica al disseny de programari per a simulacions de variables físiques (temperatura, fluids, estructures, semiconductors...). Empra els mètodes d'Anàlisi d'elements finits, Anàlisi estructural i Transmissió tèrmica. Fou creada l'any 1970 i la seva seu és a Cecil Township, Pennsilvània.

## Història

* Creació : Ansys és fundada el 1970 per John A. Swanson.
* Fase de creixement i adquisició d'empreses : ICEM CFD Engineering, Space-claim, CADOE S.A, Ansoft Corporation, Apache Design Solutions, Esterel Technologies, OPTIS (2018, especialista en simulacions òptiques).

## Productes

Anàlisi estructural:
* ANSYS Autodyn : simulació a impactes o càrregues molt fortes.
* ANSYS Mechanical : Anàlisi d'elements finits d'estructures mecèniques.
Anàlisi de dinàmica de fluids:
* ANSYS Fluent, CFD.CFX : programari de simulació de dinàmica de fluids
Electrònica:
* ANSYS HFSS: eina d'anàlisi d'elements finits per a simular camps electromagnètics.
* ANSYS Maxwel: eina d'anàlisi d'elements finits per a simular camps electromagnètics.
* ANSYS SIwave: eina de simulació de potència elèctrica, qualitat del senyal elèctric i interferències electromagnètiques en encapsulats de circuits integrats i PCB.

## Vegeu també

* Eines ECAD
Altres programaris de simulació:
* Simulacions elèctriques, tots els programaris disposen de simulador PSpice o similar ː LTspice de Linear, MPLAB Mindi
* Simulacions tèrmiques: Hyperlinx de Mentor Graphics
Programaris de disseny IC/PCB:
* Altium Designer de l'empresa Altium.
* Orcad de l'empresa cadence.
* KiCad (programari lliure)
* Eagle de l'empresa CadSoft.
* DesignSpark PCB de l'empresa RS Components.

## Referències

* ↑ «Ansys Inc» (en anglès). Likedin. [Consulta: 18 febrer 2017].
* ↑ Editorial, Reuters. «${Instrument_CompanyName} ${Instrument_Ric} Company Profile | Reuters.com» (en anglès). reuters. [Consulta: 18 febrer 2017].
* ↑ «Acquisition History» (en anglès). Ansys. Arxivat de l'original el 2016-08-01. [Consulta: 18 febrer 2017].
* ↑ Editorial, Reuters «BRIEF-ANSYS To Acquire Optical Simulation Leader OPTIS» (en anglès). U.S., 28-03-2018.
* ↑ «Simulation Software Products | ANSYS» (en anglès). Ansys. [Consulta: 18 febrer 2017].
* ↑ «Linear Technology - Design Simulation and Device Models» (en anglès). http://www.linear.com.+[Consulta: 30 gener 2018].
* ↑ «MPLAB Mindi Analog Simulator | Microchip Technology Inc. | Microchip Technology Inc.» (en anglès). http://www.microchip.com.+[Consulta: 30 gener 2018].
# Nemacheilus marang

Nemacheilus marang és una espècie de peix de la família dels balitòrids i de l'ordre dels cipriniformes.
Té un patró de color compost per 10-18 franges de color marró fosc als flancs, les quals s'estenen des de la línia mitjana dorsal fins a sota la línia lateral.
És un peix d'aigua dolça, demersal i de clima tropical, el qual viu a Borneo (Indonèsia).
És inofensiu per als humans.

## Referències

* 1 2 Hadiaty, R. K. & Kottelat, M., 2010. Nemacheilus marang, a new loach (Teleostei: Nemacheilidae) from Sangkulirang karst, eastern Borneo. Zootaxa, 2557: 39–48. «PDF».
* ↑ Catalogue of Life (anglès)
* 1 2 FishBase (anglès)

## Enllaços externs

* AQUATAB (txec)
# Rajagriha

* Per a altres significats, vegeu «Muntanyes Rajagriha».
Rajagriha o Rajgir (pali: Rājagaha) és una ciutat i àrea notificada del districte de Nalanda a Bihar. Al cens del 2001 consta amb una població de 33.691 habitants.
Les ruïnes de la vella ciutat de Rajagriha han estat identificades pel Dr. Buchanan-Hamilton amb Rajagriha, la residència de Buda i capital de l'antiga Magadha, i pel general Cunningham amb Kusanagarapura, visitada pel pelegrí xinès Hiuen Tsiang (que l'anomena Kiu-she-kie-lo-pu-lo). Rajagriha vol dir 'Residència reial' i fou coneguda també com a Giribraja ('la muntanya de l'Entorn'), nom amb el qual fou la capital de Jarasindhu, rei de Magadha. És esmentada al Ramayana i al Mahabharata i la descriuen els peregrins Fa-Hian (Faxian) i Hiuen Tsiang; els cinc turons que rodejaven la ciutat han estat identificats: el primer, Baibhar, són les muntanyes Webhars dels annals palis i aquí hi havia la cova de Sattapanni, on es va fer el primer sínode budista el 543 aC; el segon, Ratnagiri, és anomenat per Fa-Hian 'la cova de la Figuera', on meditava Buda; el tercer Bipula és el Wepullo dels annals palis i el Chaityaka del Mahabharata; els altres dos turons tenen temples jainites.
La moderna ciutat de Rajgir es va construir a 1 km al nord de la ciutat vella. Rajagriha fou construïda per Srenika o Bimbisara, el pare d'Ajata Satru, contemporani de Buda, no gaire després del 560 aC. La ciutat hauria estat a la cantonada nord-oest d'una fortalesa en forma de pentàgon. A la part sud-oest, hi ha restes d'un fort més modern amb muralla de pedra, que hauria estat una mena de ciutadella. A l'est i nord hi havia una forta muralla, i la de l'est era de 6 metres d'ample i acabava a l'extrem en una torre de vigilància. Encara hi ha una torre i restes d'una segona. S'hi han trobat diverses inscripcions.

## Galeria

* Monjos meditant al pic del Voltor
* Pipphali Cava
* Monestir de Venuvana
* Bambús a Venuvana
* Pic del Voltor
* Restes del monestir de Jivakambavana
* Bany dels hindús al temple de Lakshmi Narayan
* Presó de Bimbisara

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Colomeraïta

La colomeraïta és un mineral de la classe dels silicats que pertany al subgrup dels clinopiroxens. Rep el nom del meteorit de Colomera, recollit a la província de Granada (Espanya) el 1912, la seva localitat tipus.

## Característiques

La colomeraïta és un inosilicat de fórmula química NaTi$^{3+}$Si₂O₆. Va ser aprovada com a espècie vàlida per l'Associació Mineralògica Internacional l'any 2021, i publicada el 2023. Cristal·litza en el sistema monoclínic. És l'anàleg amb NaSi de la grossmanita, i l'anàleg amb Ti$^{3+}$ de l'egirina, la jadeïta, la jervisita, el cosmoclor, la namansilita i la natalyita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Nacional d'Història Natural, l'Smithsonian, situat a Washington DC (Estats Units), amb el número de registre: usnm 7928.

## Formació i jaciments

Va ser descoberta al meteorit de Colomera, un meteorit metàl·lic amb inclusions de silicats de 134 kg. trobat l'any 1912 al municipi de Benalúa de las Villas, a la província de Granada (Andalusia, Espanya).

## Referències

* ↑ «Colomeraite» (en anglès). Mindat. [Consulta: 8 desembre 2021].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «Newsletter 63» (en anglès). Mineralogical Magazine, 22-10-2021, pàg. 1–6. DOI: https://doi.org.10.1180/mgm.2021.74 [Consulta: 8 desembre 2021].
* ↑ Ma, Chi «Discovery of colomeraite, NaTi3+Si2O6, a new jadeite-group mineral in the Colomera iron meteorite». Meteoritics & Planetary Science, 58, S1, Abstract No. 6081, 2023 [Consulta: 7 agost 2023].
* ↑ «Colomera meteorite, Benalúa de las Villas, Granada, Andalusia, Spain» (en anglès). Mindat. [Consulta: 8 desembre 2021].
# Light Oak

Light Oak és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 779 habitants.

## Demografia

Segons el cens del 2000, Light Oak tenia 779 habitants, 240 habitatges i 191 famílies. La densitat de població era de 200,5 habitants per km².
Dels 240 habitatges en un 23,3% hi vivien nens de menys de 18 anys, en un 45% hi vivien parelles casades, en un 27,9% dones solteres, i en un 20,4% no eren unitats familiars. En el 17,5% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,24.
Per edats la població es repartia de la següent manera: un 23,6% tenia menys de 18 anys, un 9,9% entre 18 i 24, un 27,3% entre 25 i 44, un 27,6% de 45 a 60 i un 11,6% 65 anys o més.
L'edat mediana era de 36 anys. Per cada 100 dones de 18 o més anys hi havia 109,5 homes.
La renda mediana per habitatge era de 28.472 $ i la renda mediana per família de 32.794 $. Els homes tenien una renda mediana de 20.550 $ mentre que les dones 16.989 $. La renda per capita de la població era de 13.016 $. Entorn del 20,7% de les famílies i el 17,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Light Oak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Light Oak». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].